﻿spectatorului Nu trebuie să ne lăsăm înşelaţi de faptul că publicul urmăreşte cu plăcere comediile uşoare, căutînd cîteva ore de rîs igienic Asta s-a întîmplat întotdeauna şi se va întîmpla şi de aici înainte Dar mulţi din spectatorii de astăzi înţeleg că nu asemenea spectacole constituie faptul mare de teatru Şi pretenţiile lor faţă de noi cresc Am făcut o anchetă, la noi în teatru, şi răspunsurile primite confirmă cele spuse înainte Şi în sălile noastre s-au realizat succese cu piese foarte facile, dar niciodată, în chestionarele pe care le-am pus la dispoziţia spectatorilor, nu ni s-a cerut să repetăm succesele de acest fel, să acordăm mai multă atenţie spectacolului de pur divertisment Dimpotrivă, ceea ce ni s-a cerut în primul rînd a fost repertoriul „de greutate" Desigur, cei care au răspuns la întrebările noastre fac parte dintr-un anumit public, mai informat, mai apropiat de teatru Dar numărul şi calitatea răspunsurilor primite dovedesc că acest public iniţiat este în creştere, că el ştie ce vrea şi că are o competenţă, uimitoare pentru noi, în anumite privinţe (mai ales în aprecierile foarte juste asupra actorilor, observaţiile în legătură cu regia şi scenografia fiind mai puţin sigure deocamdată) Cred că un asemenea public este rezultatul unei anumite politici de repertoriu, pe care trebuie s-o continuăm Şi în măsura în care fiecare teatru îşi va afirma mai precis punctul său de vedere, peisajul vieţii noas- tre teatrale, devenind mai complex, mai ştiinţific organizat, va solicita mai intens publi- cul, va contribui cu efecte şi mai puternice la educaţia estetică a spectatorilor ♦ VALENTIN SILVESTRU Apreciind că a fost un an teatral bun, nu pot pune nici unul din faptele care mă conduc spre această apreciere pe seama modei (cuvînt pe care nici nu-1 prea înţeleg, aşa cum e introdus în terminologia teatrală) Rîvna de a obţine succese facile se soldează în cel mai bun caz cu facilităţi şi ele nu caracterizează stagiunea teatrală de faţă, deşi cred că propoziţiunea nu este întrutotul aplicabilă unor scene Iar dorinţa de a stîrni sen- zaţie Depinde despre ce fel de „senzaţie" e vorba ! Troilus si Cresida a stîrnit senzaţie la Teatrul Naţiunilor şi cred că, într-un anume fel, artiştii acestui spectacol au şi dorit să exprime violent, altfel de cît se ştia, piesa lui Shakespeare — şi au ales-o după chib- zuită deliberare, programatic Opera de trei parale era la al treilea spectacol românesc cînd a fost introdusă în repertoriul Teatrului „Bulandra", opţiunea nu avea nimic senza- ţional, dar spectacolul a fost In genere, piesa românească sau străină inedită are un rol formativ în cultura teatrală, şi preferinţa pentru inedit, corelată, evident, cu intere- sele vii ale culturii teatrale, e un fapt pozitiv ♦ CRIN TEODORESCU In politica de repertoriu trebuie evitată „concurenta neloială", însă în alt sens decît o înţelegeau unii cîndva Anume, cred că din dramaturgia străină nu trebuie să includem în repertoriul nostru decît valori Nu trebuie făcută nici o concesie teatrului comercial şi eflorescentei lui de piese bulevardiere, „comedii poliţiste" etc Cred că trebuie jucate textele marilor autori (sub- liniindu-ne dezacordul atunci cînd acestea — în unele laturi ale lor — nu concordă cu concepţiile noastre), dar nici într-un chip nu trebuie perpetuată infectarea pubficului cu prostul-gust, vulgaritatea şi mediocritatea cultivate de teatrul burghez comercial 24 www cimec ro